לב אלכסנדרוביץ' שוורץ

לייב אלכסנדרוביץ' שוורץ (ברוסית: Лев Александрович Шварц ; ג' בכסלו ה'תרנ"ט, 17 בנובמבר 1898 - כ"ז בחשוון ה'תשכ"ג 24 בפברואר 1962) היה מלחין סובייטי. הלחין בעיקר לחנים לפסקול עבור סרטי תעמולה סובייטיים מפורסמים. התפרסם בישראל בשל הלחן ל"דוגית נוסעת" של נתן יונתן.

== חייו ==
שוורץ, יליד טשקנט, סיים בשנת 1927 את לימודיו בקונסרבטוריון של מוסקבה, היה מורה לפסנתר, ואחר כך מרכז ומנצח תזמורת ועדת רדיו האיגודים המאוחדים. משנת 1935, החל להלחין פסי-קול עבור סרטים.

נפטר בגיל 63. גופתו נשרפה ואפרו נטמן בחלקה ד' של בית הקברות דון, במנזר דונסקוי שבמוסקבה, ופסל עם דמות פניו הוצב עליו.

==יצירות==
* קונצ'רטו לפסנתר ולתזמורת (1934)
* קונצ'רטו לכינור ולתזמורת (1941)
* סימפוניה (1942)
* האופרה: יונת (1944)
* זרם נפלא מחזה-אופרה (1947)

כמו כן כתב לחנים עבור מחזות וכן עבור הרכבים קאמריים

==פסקולים==
סרטים בהם השתתף בהלחנת הפסקול: 
* ילדות (תורגם ביידיש לקינדער יאהרן) לשיר הפתיחה מנגינה יהודית ידועה למלים שנכתבו ביידיש לשיר בשם זה בידי מרדכי גבירטיג.
* בין הבריות
* האוניברסיטאות שלי
* פרח הסלע
* מורה הכפר
* ידידתי ניקולקה

סרטים אוקראיינים, בהם הלחין את הפסקול:
* איך הברזל חושל (1942)
* קשת (1944)
* אינביקטוס (הבלתי מנוצח - 1945) - סרט בו נראה לראשונה הטבח בבאבי-יאר. 
* מחיר גבוה
* אמא (1956)

== קישורים חיצוניים ==
* [http://www.youtube.com/watch?v=tun1VHHWfFQ גוליבר החדש] - ליליפוצ'קה שלי, (אתר יוטיוב)
* [http://old-songbook.ru/view.php?idsong=222 ספר תווים] עם לחניו
* [http://onegshabbat.blogspot.co.il/2011/05/blog-post_23.html על גלגולי השיר "דוגית נוסעת" ולחנו]

====קישורים לסרטים שהולחנו על ידו (אתר יוטיוב)====
* [http://www.youtube.com/watch?v=cwjC3kvvu2U חודניסטה] - סרט אגדי משנת 1936 
* [http://www.youtube.com/watch?v=wI9DrwAyNw0 הרגשנים] - סרט תעמולה סובייטי משנת 1941 תוך כדי מלחמת העולם השנייה, על הבאת השיטה החברתית עם פלאי הטכנולוגיה והרפואה לאוכלוסייה הנידחת בתחילת המשטר הסובייטי.
* [http://www.youtube.com/watch?v=7z6mOzL_R7A קשת] - סרט תעמולה סובייטי משנת 1943, תוך כדי מלחמת העולם השנייה, על עמידת הגבורה של אוכלוסייה אזרחית ובעיקר נשים, מול זוועות ואימי הצבא הגרמני והשלטון הנאצי. צולם באזורי קרבות.
* [http://www.youtube.com/watch?v=OtDIs7_731k ילדות] - חלק ראשון בטרילוגיה האוטוביוגרפית של הסופר מקסים גורקי. כאמור מנגינת הפתיחה שימשה לשיר ביידיש קינדער יארן (שנות ילדות). 
* [http://www.youtube.com/watch?v=bNPSjqMOS-s בין הבריות] - החלק השני בטרילוגיה של הסופר מקסים גורקי, הוסרט בשנת 1938. בתחילת סרט זה נשמע הלחן לשיר "[http://www.youtube.com/watch?v=zbcVHCfC8BE&t=2m5s מה יפו לי פעמי מוסקבה]", מעורב במנגינת "דוגית נוסעת".
* [http://www.youtube.com/watch?v=_ADcGTAp5qE האוניברסיטאות שלי] - החלק השלישי בטרילוגיה האוטוביוגרפית של מקסים גורקי בחלק זה נמצא הלחן לשיר "דוגית נוסעת". הסרט מסתיים בחזרה על שיר זה.
* [http://www.youtube.com/watch?v=YBXzXRB0FYw טימור וצוותו] - סרט ילדים תעמולתי סובייטי משנת 1940 - ילדה פוגשת את טימור מפקד החלוצים, העוזרים לחיילי הצבא האדום בחייהם בספר.
* [http://www.youtube.com/watch?v=VQL1bspPPZE באבי] - סרט תעמולה סובייטי משנת 1940 - על החיים באחוזה הקיבוצית - הקולחוז. ברברה (באבי) הסובלת מנחת זרועו של בעלה, מנהיגה את הנשים ומובילה את הכפר להצלחה כלכלית, וזוכה לכבוד מחודש בעיני בעלה. 
* [http://www.youtube.com/watch?v=lZcmGxUHBWg אינביקטוס] - הבלתי מנוצח, סרט תעמולה סובייטי משנת 1945, שיצא עם תום מלחמת העולם השנייה. הגיבור צופה באסונם של יהודי המקום, ואכזריות הצבא הגרמני וגזרותיו, כולל שחזור ותיאור מפורט של הטבח בבאבי-יאר, בפעם הראשונה בקולנוע.
* [http://www.youtube.com/watch?v=cfWOCB6q6ns על צווארה של אנה] - סרט תעמולה סובייטי צבעוני משנת 1954. מבוסס על סיפור של צ'כוב בו נערה קבצנית מתחתנת עם איש עשיר המבוגר ממנה בשנים רבות. 
* [http://www.youtube.com/watch?v=xaO9Dimqj4U שירת נשים] - חלק מסרט לא ידוע, בו נראות נשים שרות שיר של לב שוורץ, בעוד הן דגות דגים. הסרט מתחיל במנגינת השיר [http://www.youtube.com/watch?v=zbcVHCfC8BE&t=2m5s מה יקרו לי ענפי מוסקבה] (נקרא גם 'ערבֵי מוסקבה' ושמו של וסילי סלוגיוב סדוי רשום בדרך כלל על הלחן)
* [http://www.youtube.com/watch?v=5HXM5FtWu9A טייסים] - קטע מתוך סרט תעמולה, בו נערה שרה אחד משיריו
* [http://www.youtube.com/watch?v=vfqN6WZXdo8 טייסי חיל האוויר הסובייטי] - למעשה מצגת על הטייסים גיבורי המלחמה, על רקע שיר הלל לחיל האוויר הרוסי
* [http://www.youtube.com/watch?v=6KobOoHR7K0 חבר] - סרט בידור סובייטי לילדים משנת 1958, בעיצומה של המלחמה הקרה.

==הערות שוליים==

קטגוריה:מלחינים רוסים
קטגוריה:אישים הקבורים בבית העלמין דונסקויה החדש
קטגוריה:מקבלי עיטור אות הכבוד
קטגוריה:ילידי 1898
קטגוריה:סובייטים שנפטרו ב-1962